# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 2/2018

# zo zasadnutia Kolégia rektora STU zo dňa 07. 02. 2018

**PRÍTOMNÍ: podľa prezenčnej listiny**

**PROGRAM:**

1. Návrh Dlhodobého zámeru STU na roky 2018 - 2023

2. Návrh Dodatku č. 2 k smernici rektora číslo 11/2016-SR zo dňa 12. 09. 2016 Školné a poplatky spojené so štúdiom na Slovenskej

technickej univerzite v Bratislave na akademický rok 2017/2018 v znení dodatku číslo 1 zo dňa 01. 06. 2017

3. Rozpočet STU 2017– rozpis dodatku č. 9 k Dotačnej zmluve

4. Definitívny rozpis dotácie STU na rok 2017

5. Dotácia STU 2018, porovnanie s rokom 2017 - informácia

6. Návrh na udelenie Plakety STU prof. Ing. Martinovi Bajusovi, DrSc.

7. Rôzne

V úvode rokovania rektor predstavil novú šéfredaktorku časopisu SPƐKTRUM, Mgr. Katarínu Mackovú, ktorá bude po odchode   
Ing. Šajbidorovej prostredníctvom univerzitného média naďalej informovať o novinkách a činnostiach akademickej obce STU, jej fakúlt a zariadení.

**K BODU 1: Návrh Dlhodobého zámeru STU na roky 2018 - 2023**

Materiál uviedol rektor.

Z dôvodu krátkosti času dekan SjF STU požiadal o možnosť zaslať stanovisko k návrhu písomne v určenej lehote.

Voľná diskusia sa viedla k viacerým bodom dlhodobého zámeru, najmä k

* strategickým cieľom, prioritne v oblasti výskumu a tvorivej činnosti
* indikátorom v oblasti vysokoškolského vzdelávania
* ohrozeniam a vonkajším vplyvom, ako je napr. percento odchodu študentov do zahraničia
* podielu zamestnancov a študentov, ktorý je z hľadiska personálneho budovania univerzity dôležitý
* problému financovania technických odborov
* sledovaniu pozície univerzity v renomovaných rankingoch

V závere diskusie rektor požiadal prítomných o zaslanie písomných pripomienok, resp. návrhoch na zmenu do piatku 16.02.2018.

**UZNESENIE: 2.1/2018-KR**

Kolégium rektora STU prerokovalo návrh Dlhodobého zámeru STU na roky 2018 – 2023 s pripomienkami.

**K BODU 2: Návrh Dodatku č. 2 k smernici rektora číslo 11/2016-SR zo dňa 12. 09. 2016 Školné a poplatky spojené so štúdiom na STU na akademický rok 2017/2018 v znení dodatku číslo 1 zo dňa 01. 06. 2017**

Materiál uviedol prorektor Stanko v zmysle § 92 ods. 15 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade s článkom 9 ods. 2 smernice rektora číslo 11/2016-SR zo dňa 12. 09. 2016 Školné a poplatky spojené so štúdiom na STU na akademický rok 2017/2018 v znení dodatku číslo 1 zo dňa 01. 06. 2017.

**UZNESENIE: 2.2/2018-KR**

Kolégium rektora STU prerokovalo „Návrh Dodatku číslo 2 k smernici rektora číslo 11/2016-SR zo dňa 12. 09. 2016 Školné a

poplatky spojené so štúdiom na Slovenskej technickej univerzite v Bratislave na akademický rok 2017/2018 v znení dodatku číslo 1

zo dňa 01. 06. 2017“.

**K BODU 3: Rozpočet STU 2017– rozpis dodatku č. 9 k Dotačnej zmluve**

Materiál uviedol kvestor ako úpravu dotácie z dôvodu pridelenia dotácie dodatkom č. 9 na dofinancovanie vzdelávacej činnosti

verejných vysokých škôl.

**UZNESENIE: 2.3/2018-KR**

Kolégium rektora STU prerokovalo rozdelenie dotácie podľa predloženého návrhu a súhlasí s jeho predložením na schválenie Akademickému senátu STU.

**K BODU 4: Definitívny rozpis dotácie STU na rok 2017**

Materiál uviedol kvestor ako schválenie úprav rozpočtu na rok 2017 na základe dodatkov k Dotačnej zmluve, interných úprav

a započítania medzifakultných výkonov. Prizvaná: Ing. Matúšková.

**UZNESENIE: 2.4/2018-KR**

Kolégium rektora STU prerokovalo definitívny rozpis dotácie STU na rok 2017 a súhlasí s jeho predložením na schválenie Akademickému senátu STU.

**K BODU 5: Dotácia STU 2018, porovnanie s rokom 2017 - informácia**

Materiál uviedol kvestor ako porovnanie dotácie STU na rok 2018 s dotáciou na rok 2017. Prizvaná: Ing. Matúšková.

Dekanka FIIT STU apelovala na skoršie zasielanie podkladov. Prodekan Szolgay navrhol zasielať materiály min. 10 dní pred

zasadnutím, aby bol dostatok času na konzultáciu podkladov v rámci fakulty.

**UZNESENIE: 2.5/2018-KR**

Kolégium rektora STU berie na vedomie informáciu o pridelenej dotácii.

**K BODU 6: Návrh na udelenie Plakety STU prof. Ing. Martinovi Bajusovi, DrSc.**

Materiál uviedol rektor, prezentoval dekan FCHPT STU.

Plaketu STU navrhuje udeliť pri príležitosti životného jubilea 75 rokov.

**UZNESENIE: 2.6/2018-KR**

Kolégium rektora STU prerokovalo a súhlasí s udelením Plakety STU prof. Ing. Martinovi Bajusovi, DrSc. pri príležitosti životného

jubilea a za významný prínos v pedagogickej a vedeckovýskumnej činnosti na Slovenskej technickej univerzity v Bratislave.

**INFORMÁCIE A OZNAMY:**

Rektor

* upozornil na povinnosť zverejňovania zmlúv, apeloval na dekanov, aby v rámci svojich kompetencií preverili, či nimi podpísané zmluvy boli aj riadne zverejnené, v opačnom prípade je potrebné vykonať nápravu
* informoval o aktuálnom stave projektu ACCORD

Prorektor Stanko

* informoval o zvolaní operatívneho grémia príslušných prodekanov na 12.2., v súvislosti s riešením PR a podávania prihlášok na STU na AR 2018/19

Prorektor Čičák

* informoval o GDPR (**General Data Protection Regulation)** - nariadenie Európskej únie, ktoré upravuje a nahrádza doterajší zákon o ochrane osobných údajov
  + v tejto súvislosti požiadal dekanov o:

1. vyhodnotenie Auditu Bezpečnostného projektu z roku 2013
2. prípravu špecifikácie lokálnych informačných systémov z pohľadu spracovania osobných údajov:
   1. dochádzkové systémy
   2. prístupové systémy
   3. parkoviská a pod.
3. poskytnutie kontaktnej osoby pre komunikáciu ohľadom GDPR

prof. Janovec

* informoval, že požiadavka prof. Pastoreka na zaslanie východiskových údajov k tvorbe štátnej vednej politiky vedy, výskumu, vývoja a inovácií SR bola splnená, poďakoval dekanom za zaslané podklady
* informoval, že medzinárodné podujatie „Falling Walls Lab“ bolo úspešné a uskutoční sa znova v máji 2018

Predsedníčka UOO STU

* poďakovala za zaslané stanovisko zamestnávateľa k návrhu Kolektívnej zmluvy na rok 2018, pripomienky budú predmetom rokovania Výboru UOO v pondelok 12.02.2018
* informovala o konferencii UOO, ktorá sa uskutoční dňa 20.02.2018 na SvF STU, na ktorú zároveň prítomných pozvala

Dekan Oravec

* v rámci podkladov k východiskám tvorby štátnej vednej politiky požiadal o možnosť doplniť do zoznamu ďalší špičkový tím FEI STU
  + rektor uvedenú požiadavku uvítal

Dekanka Vitková

* pozvala prítomných na podujatie Noc architektúry, ktoré sa uskutoční dňa 15.02.2018 o 17:00h.

Dekan Šooš

* pozval prítomných na Strojársku olympiádu, ktorá sa uskutoční taktiež 15.02.2018 so začiatkom o 09:00h.

Kvestor

* poďakoval dekanom za súčinnosť pri tvorení účtovnej závierky
* informoval o výsledkoch rokovaní so zástupcami Orange
* informoval, že Nadácia STU pre rozvoj talentov nie je zaregistrovaná ako prijímateľ 2% dane

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Február** | 26.02.2018 | PAS STU | 14:00 |  |
|  | 28.02.2018 | KR STU | 09:00 |  |

Zapísala: 08.02.2018 Zápisnicu overili: 08.02.2018

Erika Jevčáková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Štefan Stanko, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_